《古采莲曲》
元代·刘致

长安女儿淑且浓，日日采莲溪水中。笑插荷花照溪水，韶容欲与花争红。

溪中荷花深几许，溪上时时闻笑语。红酣绿缛不见人，应在荷花更深处。

归时夜凉溪水清，扣舷踏歌荡桨行。荷叶盖头花㔩鬓，溪上月明潮已平。

作者简介：刘致（?～1335至1338间）元代散曲作家。字时中，号逋斋。石州宁乡（今山西中阳）人。父刘彦文，仕为郴州录事、广州怀集令。